
„..хората били едно време общо едно.. А 
сетне се отделили хората по силите на 
някой... Сига, я съм по-силен от тва село и 
той по-силен, отделяме на половина село- 
то... И остава така - вие сте българи, ние 
сме турци. А фактически братя и сестри. 
Нищо няма друго.“ (1, с. 75) 


Сакралното като понятие се среща често във фолклористичната, етнограф- 
ската, етноложката научна литература. Примерите, поводите и случаите, с които 
се свързва, са много и най-разнообразни. Изведено от речника, сакралното! се 
обединява в един смислов ред предимно с понятието религия, религиозен култ и 
религиозна обредност. 

Всяка религия (християнска, мюсюлманска и т. н.) има свой модел за света, 
дава писаните и неписаните закони, които трябва да знае и следва човекът като 
част от единното цяло „свят“. Същевременно всяка конкретна религия повтаря 
една и съща идея — идеята за всесилната сила Бог, която управлява света. Бог е 
над всички и над всичко. Човекът е в подчинено положение. Тази йерархичност 
предопределя назоваването на всичко, свързано с представата за Бога като све- 
щено или сакрално. 

В един по-далечен умозрителен план може да се определи като сакрално 
всичко, което се отнася до древната представа, че независимо от волята на чове- 
ка „действа“ невидима сила с позитивна насоченост, която управлява света, 
помага или наказва хората. В този аспект следва да се подчертая, че сакралното 
като понятие, свързвано само с религията, не би могло ефективно да се приложи 
към фолклорната култура. Фолклорът представя свой модел на света, свои писа- 
ни и неписани закони. Той е „живата“ вяра и разбирането на Човека за света. 
Фолклорната култура изразява „на живо“ и народната вяра. Тя консолидира 
разнородни религиозни представи, които във времето се наслагват в един жив 


! Сакрален (от лат.) — „Който се отнася до религиозния култ; свещен, обреден. Вж. Български тълковен реч- 
ник. С., 1994, с. 854. 

2 В този смисъл, изследвайки фолклора по българските земи Д. Маринов озаглавява един от трудовете си 
„Народна вяра и религиозни народни обичан“. — СбНУ, 28, 1914. 

организъм с представи за света и човека, съществуващи преди оформянето и 
гразвитието на отделните религии. 

Значението на сакралното във фолклорната култура на изповядващите исля- 
ма в България откриваме в преданията за „свети места“, където витаят „свети 
сили“, в легендите за „времето“, в което досегът на тези сили е най-близък до 
хората, в разказите за всичко свято — от добрата постъпка на обикновения човек 
до чудесата на светиите и представите за най-висшата сила, наречена Бог. 


1. Свещени места. 


1.1. За вярата и свещените култови места (тюрбё, теке, джамйяф на из- 
повядващите исляма? в България. 

Известно е, че съществуват религиозни различия между изповядващите ис- 
ляма в България. 

„Вярващите са мюсюлманите, тея дето ходят на джамия.. Както има за 
българите черква, ние (алевите’) си имаме тюрбе.. имало с някакъв гроб там 
вътре, ходиме там палиме свещи и това е, а другите ходят на джамията там кла- 
нят се, молят се.“ (1, с. 70). 

Показателно е, че в думите на информатора вярата на отделната религиозна 
група се определя от почитаното свещено култово място. 

В архивните материали на Институга за фолклор, събрани от изповядващи 
исляма, думите тюрбе и теке се смесват. Това е така, защото и в архитектурно 
отношение тюрбето често прилича на теке (покрито е като къща). Всъщност: 
„~ Тюлбе” означава гроб, а теке” значи манастир... При всяко теке има сгради и 
хора, които се грижат за текето...“ (2, с. 19). 

По въпроса за принадлежността на тюрбето (текето): „Казва се, че където 
има тюлбе, има и алеви. Ама сега [има] села, където има тюлбета, алеви няма.“ 
(4, с. 27). Освен алевите и други изповядващи исляма претендираг, че тюрбето в 
селището е тяхно: „,..На нашето тюлбе много рядко са идвали къзълбаши'. По 


3 Тюрбё (или тюлбе) означава „гроб, гробница, на някой големец“. Вж. Н. Геров. Речник на българския 
език. Т. 5. С., 1978, с. 395. Същото значение думата има и в турски език. Теке е „място, къща, дето живеят дер- 
виши“. Вж. пак там, с. 328 н 213. Дервиш ' означава „мохамедански калугер“, но "дервиш" в турски език се свързва 
със значение на религиозен служител на някоя от сектите на исляма. В турски език чекке" е „място, сграда, където 
се подслоняват и молят хора от сектата“ (на мюсюлманството), като всички секти са назовани като чапка!. Ду- 
мата "тарикат" в български език се употребява в разговорната реч като "човек много хитър и знаещ’, най-често в 
ироничен смисъл, а също и за хората от Делиормана (Североизточна България). В България думите "теке и 
`тюрбе’ се смесват. Най-общо се схващат като свещени култови храмове на изповядващите исляма от сектите. А 
джамията се схваща и е безспорно култов храм на правоверните мюсюлмани. 

4 Изповядващите исляма — в България те са от различен етнически произход. Под общото название „турци“ 
много често се схващат изповядващите исляма. 

5 Мюсюлмани или мохамедани — така се наричат правоверните в исляма (сунити), които признават Мохамед 
за пророк на Аллах (Господ). 

6 Алеви или алианци, слияни — изповядващи исляма, които провъзгласяват Али за пророк на Аллах. (Според 
някои това е Али ибн Аби Талив, четвъртият халиф, зет на Мохамед.) Обикновено се смята, че това е една от сек- 
тите на исляма, които се обединяват под названието „шиити“. В България представителите на тази секта сами за 
себе си най-често се наричат алеви, това е и наименованието им турски език — 'а{еуГ. 

7 Къзълбаши — така „другите“ (мохамедани или християни) обикновено наричат алевйте. Народната етимо- 
логия на думата е "червена глава". 

едно време почнаха да идват. Те казвали, че Юнуз Абдал? бил от тяхната рели- 
гия — от алианците. А турците, мохамеданите се различават от алианците“ (3, 
с. 20). Оказва се, че критерият за принадлежността на тюрбето е признаването и 
почитането на светията (неговият символичен гроб е тюрбето). За подчертаване 
на неговата светост отделните религиозни групи прибавят към името му раз- 
лични думи. Така за Юнуз Абдал, чието тюрбе се намира в с. Йонково, Разград- 
ско, информаторът мохамеданин пояснява: „Бил е светец... абдалите са вече 
светци. Къзълбашите ги наричат баба? Ние (мохамеданите) рядко казваме Юнуз 
баба.“ (3, с. 20). 

Същевременно в преданията за светията се говори като за реално същест- 
вуваща личност. В това отношение показателни са примерите, в които хора от 
едно и също селище, даже от една религиозна група, представят различни вер- 
сии за нея: „Юнуз Абдал бил от град Адана в Анадола. Дошъл тука и завладял 
човекът областта. Бил най-богатият човек в селото. Селяните работели за него 
и го считали за светец. И сега го считат за такъв. Погребан е в местността 
Тюлбето..“ (2, с. 6}; „Юнуз Евдал бил пълководец. В битката с византийците 
загинал с цялата си армия. Това станало преди турците да завладеят тази страна 
(информаторът има предвид българските земи). Юнуз Евдал е погребан тук — на 
Тюлбето.“ (3, с. 8). 

Посочените два текста открояват определена схема, по която се развива пре- 
данието за светиите и техните тюрбета (текета) из историята и на други селища. 
Често с името на светията се свързва името на селището: „нашето село 
(Йонково, Разградско) се казва Юнуз Абдал..“ (2, с. 6). 

Акцентът в преданията пада върху важността на тази личност не само за съз- 
даване, но и за просъществуване на селището. Така в съзнанието на хората с те- 
чение на времето една реална личност се „превръща“ в светия. Почитането към 
него „прекрачва“ границите на селището и отделната религиозна група и „обе- 
динява“ хора от различни селища и вери. 

В това отношение интересни са многобройните легенди и предания за родст- 
во на почитаните светии. Например: „Хасан баба (тюрбето му се намира в 
с. Бащино, Кърджалийско) бил близък с Осман баба“ (тюрбето му е в с. Теке, 
Хасковско) (20, с. 170). 

В този смисъл трябва да поставим въпроса за йерархията на светиите. При 
прегледа на архивните материали става ясно, че има три светии и техните три 
текета (назовани в някои текстове и тюрбета), които са най-почитани, особено 
от страна на алевите. Тези три светии в легендите и преданията на различни се- 
лища и религиозни групи са представени като братя: „Трима братя са били: 
Демйр, Юсейн и Муса баба. Те са строили трите текета. До обед с една тесла са 
ги построили. От големи камъни са ги направили... Много съм мислила... как са 


8 Абдал — думата в турски език означава "свят човек, силно религиозен, поетична душа’. В случая се употре- 
бява като титла за светия, предимно от мохамеданите в България, а в разговорния български език има ироничен 
смисъл (глупав, доверчив човек). 

9 Баба — в турски език означава "баща, прататко". В някои селища вместо баба ги наричат деде, което пък 03- 
начава "прадядо". 

10 Евдал — според народната етимология е също титла за светия, така както и Абдал. Има легенди, които 
обясняват връзките между двете наименования на светията. 

сложени тези камъни - като сирене са лепнати. Много силни хора трябва да са 
били.“ (7, с. 59). 

Не малко са случаите, в които информатори от едно и също селище, предста- 
вители даже на една от религиозните групи (алеви или мохамедани) дават раз- 
лични наименования на „грите светии“! и „техните три текета“. Константна ве- 
личина обаче във всичките тези легенди е: |) трите светии (бабй) са братя; 2) „с 
една тесла направили трите текета“; 3) „всички били баби, най-близките хора на 
Господа“. (8, с. 50). 

Версиите за произхода на „гримата братя“ са различни. В една от легендите 
имаминът на с. Йонково, Разградско, разказва: „Казълбашите казват, че тримата 
братя били техни предводители. Те били ученици на един техен предводител 
Мевлян ага, който е погребан в град Коня. Има шиитска секта на негово име — 
мевлятяни.“ (13, с. 51) 

По отношение на поставения вече въпрос за йерархията на трите светии, ар- 
хивните материали показват, че в съзнанието на информаторите се откроява 
най-почитан светия (баба) и неговото теке е най-почитано. Обикновено това 
се отнася до Демйр баба, който също се „подвизава“ под различни имена”. Най- 
важният белег на свещеност на текето? на Демир баба са неговите стъпки. На 
кого или на коя група от хора принадлежат стъпките е въпрос от изключителна 
важност за информаторите. Всяка религиозна група, не само изповядващите ис- 
ляма, но и християните, претендира, че Демир баба е неин светия. По думите на 
мохамеданин: 1) „Стъпките на Демир баба били направени от къзълбашите, за 
да го изкарат техен човек, от тяхната религия.“ (3, с. 25); 2) „На втори август пра- 
вим събор на текето Демир баба. Там българите тъй ми казваха, че стъпките 
при гроба са стъпки на Крали Марко. Конят му вършал там.“ (14, с. 64) 

Даже и българите, които са от друга вяра — християнската религия, почитат 
„стъпките“ и вярват, че те са на Крали Марко. Всъщнест се поставя смислово 
равенство между Демир баба, най-почитаният светия във фолклора на изповяд- 
ващите исляма и Крали Марко, най-известният юнак чудотворец с „ранг“ на све- 
тия у българите християни. Другояче казано, стъпките са сакрално място, което 
„привлича“ всички. Така разделените по различни сили (вери) хора се приобща- 
ват. Нещо повече, стъпките като сакрално място се „превръщат“ в сакрален 
знак за общност на хората, населяващи една обща земя, независимо от рели- 
гиозни, регионални и други различия. 

1.2. Свещеното култово място е високото място. 

Мястото на тюрбето (текето) е „избрано“ не случайно. То е високо място, в 
близост има гора с високи дървета, вода (естествен извор или река). Посоката, 
към която е ориентирано сакралното място (тюрбето) е позитивно катоварена 
посока — изгревът на слънцето. 


П „Трите светии" — обикновено става дума за Демйр баба, Юсеин баба и Юнуз баба, но в различните се- 
лища и религиозни групи тези имена на „тримата братя“ варират. 

12 Демир баба — най-почитаният светия предимно от алевите. Народната етимология е ‘железният баща“. 
„Подвизава“ се в различните селища и под имената на другите „братя“ Асан, Юсеин ит. н. 

13 Става дума обикновено за текето на Демир баба в с. Голям Поровец, Разградско. 


170 


Не само тюрбето (с „гробовете на близките“ на светията), но и цялата мест- 
ност около него се смята за свещена: „„Тюрбето на ХЪзър деде“ (в с. Горна 
крепост, Кърджалийско) се намира близо до училището в източна посока, на 
височина „Земята му се знаела без да е оградена.. При разширяване на училищ- 
ния двор хората са протестирали, не искали да се посяга на земята.“ (16, с. 373). 

Всяка една частица (камък, пръст, вода...) от тази земя се смята за свещена. 

1.3. Посегателството върху свещеното място е грях, който се наказва: 

1) Наказанието за сторения грях пада върху животните на извършителя: 
„..Вдин гражданин (тукашен човек) беше строил къща в района на тюрбето, но 
му умряха така последователно животни...“ (17, с. 384). 

2) Наказанието за сторения грях пада върху извършителя: „Хората се стра- 
хуват да секат дърва от горичката (до тюрбето на Хъдър деде), затова защото тя 
горичката е била определена на Хъдър деде.. Беше отишъл (един учител) да сече 
едно дърво, от тюрбето. Тъкмо се случило да му се счупи крака на него. И хора- 
та почнаха да приказват, че му се счупил затова, защото сякъл дърво от горичка- 
та на Хъдър деде..“ (17, с. 384). 

3) Наказанието за сторения грях пада върху извършителя и роднините му: 
„Проклятието на Юнуз баба — Има един инвалид в наше село, Мишо му викат. 
Той е българин. Той сам си разказва защо се родил сакат. Едно време на гроба 
на Юнуз баба имало голямо дебело дърво. Когато майката на Мишо била тежка 
с него, вуйчо му и баща му отишли да секат това дърво. Като отсекли дървото, и 
след няколко дена детето се родило — сакато в краката. След някое време вуйчо- 
то пък хванал епилепсия — все в нещо като полуда бил.“ (14, с. 57). 

Изводи от примерите: 1) Наказанието е болест или смърт; 2) Степента на 
греха определя степента на наказанието: колкото грехът е извършен по-близо до 
центъра на сакралното място, толкова по-голямо е наказанието. 

В този смисъл любопитен е разказът, в който посегателството върху свеще- 
ното място не довежда до наказание, но става чудо: „На плочата на Юнус баба е 
издялана дупка. Сипват в нея водичка.. Отгоре похлупват камък. Един българин 
от нашето село разправяше: „Веднъж по тъмно реших да крада камъка от гроба 
на Юнус баба. По пътя видях едно лозе, оградено с тръни. Мушнах камъка в 
трънака. На другия ден отидох да го търся. Тук камък - там камък, няма го ка- 
мъка. Отидох тогава на гроба и гледам — камъкът там, на мястото си. Та вие 
може и да не вярвате, но аз вече вярвам.“ (14, с. 59) 

Открадването на камъка (грехът) се извършва „по тъмно“. На другия ден це- 
лостта на свещеното място по чудо е възстановено. Явно е „простено“ не толко- 
ва поради факта, че извършителят е от друга вяра — българин християнин (вече 
показахме случаи, в които подобна постъпка от българи се наказва). Логичен е 
изводът, че времето (ден или нощ -- светлина или тъмнина) на посегателството 
върху сакралното място е от значение. 


14 Хьзфр или ХъдЪр е също определение за светост, често се употребява в турски език (Наггег) като титла за 
светия, за свят човек. С тази дума се свързва и един от най-почитаните обреди (предимно от алевите) Хъдърлёз, 
който се празнува и в турския фолклор в Турция. 

2. Сакрално време 

2.1. Така през нощта хората не трябва да са в досег със свещеното място: 
„късно през нощта.. Минали край едно тюрбе - ограден с камъни гроб, на 
който палят свещи хората. Зад тюрбето има гробища. Нещо започнало да [ги] 
замеря с камъни... На сутринта минали край същото място... по пътя се виждали 
„гьолчета“. Това били камъните, които хвърлял от гробището джин пери... Къде- 
то падали тези камъни, се явявала вода“ (4, с. 27). 

Следователно, през нощта на свещеното място витае джин перй — демоноло- 
гичен персонаж, който в повечето случаи е лоша сила, опасна за човека. В този 
смисъл е и забраната да се преспива на тюрбето (19, с. 171). Само хора, които са 
болни или не са добре с „мозъка“, преспиват там, за да се лекуват (4, с. 27). 

2.2. Кога и при какви случаи се посещава сакралното място? 

Вече стана дума, че през нощта не трябва да се ходи на тюрбето (ходят само 
болните за лек). Обредите и практиките около свещеното място се извършват 
през деня. В случаите, когато обредните действия започват срещу деня (когато 
още е тъмно) условието е да не се спи -- будуване, което смислово е - ден. Това 
се отнася, например, за един от най-почитаните и изпълнявани (в различни се- 
лища, предимно на алевите) обреди — Хъдърлез (Гергьовден). 

2.2.1. В кой момент от годишното време се празнува Хъдърлез (обредните 
действия са съсредоточени към сакралното място)? 

Отговор на този въпрос дава легендата (разказвана от алеви и мохамедани) за 
отварянето на небето: „..на пети срещу шести се отваря небето. Не се знае в 
кой час и не трябва да спиш... (сияние ли се получава, не зная какво)... събираш 
камъни и други предмети и казваш: „Боже мой, нека тези предмети се превърнат 
в жълтици“ и ставало. Един човек закъснял да събере камъни и вместо |това| да 
каже, той казал: „Дай ми, господ, цял казан глава“.. И не могъл да си измъкне 
главата, така останал“. Разказва алеви (20, с. 185). Легендата, представена от мо- 
хамеданин (бивш ходжа) повтаря дотук същата схема, но се прибавя и допълни- 
телно обяснение: „Тогава каквото от господ искаш, дава се... Тогава ангели, 
мелекета, излизат вече на земята. От небето нали? Тогава е отворена вратата, 
небето е отворено... Дето господ дал заповед вече: на земяга, който има грях, 
няма от днес нататъка грях.“ (21, с. 307). Това сакрално време -- отваряне на не- 
бето, в посочения текст е назовано Кадер геджеси и се отнася към обреда у мо- 
хамедани — Кадер геджеси“. 

Нещо повече, към това сакрално време, когато „вратата“ към небето е отво- 
рена и „досегът“ на хората със светите сили се осъществява, се откроява и ле- 
гендата, разказвана от българите християни, макар и по повод на други обреди 
(например, Коледа или Велики четвъртък“). 

Следователно, сакралното време (времето на досег със светите сили) 
„обединява“ хора от различни вери и краища на земята ни. 

2.2.2. Как се „развива“ сакралното време „чрез“ обреда? 

Да вземем за пример отново сакралното време, когато „се отваря небето“. 
Според алевите това „се случва“ точно на Хъдърлез. В този сакрален момент 


15 Кадёр геджесй или кадир геджесй (в турски език и в някои селища в България) означава най-общо „нощ 
на провидението и опрощението на греховете“. 
6 Вж. Родопи. Традиционна народна духовна и социалнонормативна култура. С., 1994, с. 117. 

обредните действия „се въртяг“ около сакралното място, най-често около тюр- 
бето (текето): 

1) Още предишния ден надвечер момите събират билки от местността на 
тюрбето (19, с. 162). 

2) Още вечерта срещу Хъдърлез следват различни обредни действия в къща- 
та на всяко семейство с основна цел — предпазване от лоши сили (слагане на 
клончета глог над вратите на къщата, дрянови пръчици на кръста не а жените и 
т. н.) (20, с. 186). Обредните действия са съсредоточени върху места на преход 
(врата, кръст). 

Вечерта преди сакралния момент (отваряне на небето) е време на преход. То- 
гава се налагат предпазни мерки, ограничаващи „очакваното“ от „настъпващо- 
то“ сакрално време, времето, в което действието на зловредните сили напълно се 
неутрализира и парира от светите сили. 

3) Сакралният момент (отварянето на небето) е време на опрощение на 
греховете и провидение (изпълняване на съкровеното желание и „поглед“ към 
един бъдещ момент). 

4) На сутринта, вече е ден, „срещата“ със-светите сили вече е осъществена и 
се гадае за бъдещето по нишана (китките, събрани от тюрбето билки). „Всеки си 
чува късмета“ (20, с. 185). 

5) В същинския ден (от 10.00 докъм 13.00 часа) на най-високото дърво от го- 
рата на тюрбето (обикновено дъб) момите се люлеят с ергените (20, с. 185). На 
сакралното място всъщност завършва един обред на посвещение (момичетата 
стават моми, могат да се „люлеят“ с ергенитс1. крайната цел на което е общение- 
то (в случая на ниво група моми — група ер: сни). 

Друг обред на посвещение (свещенодействие), който се извършва в местност- 
та на тюрбето (текето) е Хафус доласъ (преминаване в религиозна степен хафуз): 
„Хафуз е човек, който знае целия Коран наизуст... Бях на 7--8 годинки. Тогава на 
тюлбето се събраха много хора... едно момиче от нашата махала държа изпит за 
хафуз в горичката на тюлбето.. Там после правиха курбана. Родителите на мо- 
мичето дадоха адак”.“ (3, с. 63). 

Посвещението е свещен момент не само са посветения, но и за цялото сели- 
ще и религиозната група. Този сакрален момент приобщава хората. 

2.2.3. Така личното сакрално време „става“ равно на колективното са- 
крално време. И обратно, както е в случаите, когато на сакралното място се из- 
вършват други обреди и практики в друго сакрално време (отрязък от годишния 
календар). Например, легендата за Хазър Иляс“ (5, с. 55) „легитимира“ връзката 
между „времето“ на Хъдърлез (отваряне на небето) и „времето“ на 2 август (де- 
нят на християнския Свети Илия), когато се провежда събор отново на сакрално- 
то място (тюрбето, текето) — (14, с. 64). Това е времето, свързано и с метамор- 
фозите на слънцето, когато слънчевите излъчвания дават плод на земята — праз- 
никът Маето „когато узреят черешите“ (17, с. 373—374). Обредът отново се 
„върти“ около сакралното място и събира хора от различни селища и вери. В 
този смисъл примерите от фолклора на изповядващите исляма може да про- 
дължат. 


17 Адак — означава "личен курбан” и е свързано със значението "посвещавам, обричам се". 
18 Според една от легендите ХъзЪр и Иляс били братя (2, с. 49). 

3. Сакрална жертва 

Отличителен белег и почти винаги срещащ се компонент на подобни обредни 
прояви по сакрално време на сакралното място е сакралната жертва. 

Свещеността на жертвата коч (овен) се „обосновава“ с легендата за 
Ибрахимовата (Исмайловата) жертва, известна в християнския вариант като 
„Аврамова жертва“: „Господ дал на Халил Ибрахим пейгамбер” син — Исмаил, 
като му наредил да го направи курбан. Ибрахим завел сина си да го заколи. Но 
ножът не режел. А когато го опитал на камъка, камъкът се разцепил на две. Гос- 
под казал на Джабрахил: „Вземи този коч и го занеси на Ибрахим да го заколи 
вместо Исмаил!“. И оттогава остава да се коли курбан.“ (18, с. 380). 

„Спусната“ отгоре (небето - Господ) жертвата (курбанът) става „връзката“ 
между сакралната сила и хората. На земята (в обредността) жертвата се дава, 
както по личен повод (адак), така и по колективен повод (курбан): 

3.1. „Адак обещават и мъж и жена. Например бременна жена — за да й се 
роди син. Или при някакво нещастие, ако то бъде избегнато се коли за курбан 
коч в чест на Юнуз Абдал. Няма значение по кое време? в годината ще се прави, 
но да е до един месец от забременяването на жената или от избягването на не- 
щастието.“ (3, с. 61). 

Причината за курбана е лична — болест, нещастие (нарушена цялост) или за 
да се избегне нещастие; да се изпълни съкровено желание (възстановяване на це- 
лостта - хармония). 

3.2. „Курбан за духа на Юнуз баба - Когато някой види зелен дим на Юнуз 
баба, чувах, че се събират по-предни хора, отиват на гроба, там колят коч и се 
молят на душата на Юнуз... Едногодишно мъжко трябва да бъде, и хубаво, охра- 
нено да е. Никакъв белег не трябва да има.. Може и вол да се коли. Но тогава се- 
дем човека се събират. Коли само този, който знае специална молитва, която се 
чете за всякакъв курбан. Прави се специално трапче за кръвта, откъдето не 
трябва да се минава.“ (15, с. 61). 

Така сакралната жертва (кръвта й), „спусната от небето“ и изпратена об- 
ратно нагоре „съобщава“ на божествената сила (обикновено индиректно „чрез“ 
духа на светията (бабата), посредник и Божи помощник) за съкровеното желание 
на хората или на отделния човек. Това свещенодействие задължително се осъ- 
ществява заедно с друго свещенодействие - молитвата (обикновено специална 
часг от Свещеното Писание). След като са изпълнени всички задължителни 
„предписания“ (свещенодействия) и Светата сила (Господ) „чуе“ молбата, оста- 
ва — хората да чакат Божията милост за сбъдване на желанието. 

Курбан се дава и за духа на близък починал, за опрощение на греховете му, за 
измолване на Божието благоволение, за да се осигури „пренасяне“ на душата му 
в рая (дженнет). 


19 Пейгамбер — думата е от персийски произход и означава "пророк, но и по-висш светия, най-близо до Ал- 
лаха. Има също и значение на "свят човек. 

20 Според алевите обикновено това се дните от седмицата четвъртък и неделя, а за мохамеданите -- понедел- 
ники петък („дните на Мохамед и Аллах“). 

4. Сакралното място - „врата“ към отвъдния свят 

„Вратата“ на свещеното място е отворена за всички, които се моляг за опро- 
щение на земните грехове. Вярва се, че след смъртта духът на починалия про- 
дължава да е „свързан“ с близките си и чрез техните молби към Господа, може 
да се осигури мир на душата му: Адак-курбан „за мъртвите се прави от благо- 
дарност към тях — да им направиш дар да са по-добре там, на оня свят.“ (9, 
с. 23). Ако мъртвите „са по-добре там“, живите ще са по-добре тук, на земята. 
Всъщност чрез тюрбето (сакралното място) се хармонизират и взаимоотноше- 
нията между видим (земен) и невидим (отвъден) свят. 

Хармонизираща роля „играе“ сакралното място и за отделния човек. Той 
ходи там за здраве (душевно здраве - безгреховност - физическо здраве). Най- 
общо казано, сакралното място е лечебно. 


5. Други свещени места 

Освен теке и тюрбе хората посещават за здраве и лек и други свещени места. 

5.1. Лечебни места, които се смятат и назовават от информаторите като све- 
щени: 

5.1.1. „Свещени камъни - Има някакви камъни издълбани, викаме на тях 
шита каясъ... Напгто село има един камък, другото село има един камък... Какво 
се прави: да речем едно дете кат се роди, разболява -- от това село майката ще 
вземе детето, няма да го прекара през този камък [т.е. при тяхното село — 
бел. В. М.], а ще иде на другото село, защото тоя камък човек го вижда всеки ден, 
на тоя другия камък я види, я не види. Ей така от религиозна гледна точка. И 
нещо друго има |като отидеш на по-далечния камък — бел. В. М.] все пак по-го- 
лям труд влагаш нали -- лекът, който ще дойде там е... Дрехи закарват там, оста- 
вяш ги, пари оставяш... Друг някой, който мине, събира ги — като събере парите 
начи вика: „Моите пари са зети — хаир.“ (22, с. 113). 

В бележките на записвача към посочения архивен текст се споменава, че в слу- 
чая става дума за камъни, които се намират в местности на древни скални гроб- 
ници. Археолозите предполагат, че са от тракийски произход (22, с. 114). Този 
факт говори, че явно старите светилища не са напълно изоставени. Ето един друг 
пример, че свещеността им се пази в съзнанието на хората: „Ние имаме свещени 
места... ей Устра има — Пейгамберина умрял там, парче от него паднало там... 


когато летял там... Че на Дедето, нашия Деде там, на мюсюлманина някой път 
ръката му паднала там, там събор всяка година правеха. Не Пейгамбер, [а — 
бел. В. М.| дядото, по време на турските войни той летял там, бил религиозен, 
толкова бил примерен... на турските крепости — летял от там, там се прави рели- 
гиозни обряди...“ (22, с. 111). 

В легендата последователно, в низходяща градация - движение от небето 
към земята, се поставя смислово равенство: 1) Пейгамбер = Деде = дядото, 
който „бил религиозен“, „примерен“ = светия; 2) сакрално време (когато летял 
Пейгамберина) - историческо време („времето на турските войни“); 3) Устра, 
там, където летял дядото (светията) - свещено място. Всичко това се отнася 
към „времето на смъртта“, тогава той летял над земята. Смъртта „издига“ дя- 
дото (реално съществувала личност) над земята, защото „бил религио- 
зен“ - „примерен“ или всъщност безгреховен. Така реално съществувалата лич- 

ност (дядото) „се превръща в момента на смъртта (физическата смърт) в светия 
(Пейгамбер). Затова и там, където „се отразява“ светостта му върху земята е 
свещено място и там се правят религиозни обреди. 

5.2. Като свещено може да се определи мястото, където периодично се из- 
вършва курбан (сакрална жертва). В този смисъл е легендата за: „Гявур Токат 
(Гяурски проход) — На север е от Бащино, на път за Звиница е тази местност. От 
възрастните сме чували, че всяка седмица на Гявур токат заколвали животни и 
продавали месо — за пътници може би... До прохода, на около един километър, 
там е имало старинно селище — тракийско, римско ли е?“ (20, с. 173). Интерес- 
ното в тази легенда е, че на прохода („преход“ между свещено място, „старинно 
селище“ и „другото“ пространство) се извършва свещенодействие (жертвопри- 
ношение), отграничаващо и свързващо свещеното с „другото“ място и по този 
начин се осигурява благоденствие на хората (всички пътници, които минават от- 
там). Това става циклично във времето - „всяка седмица“. За сакралната се- 
демизмерност говорят и почти всички текстове, свързани със светите сили и об- 
редите, посветени на тях. 


6. Сакралното число седем (за седемизмерността на човека и света)?! 
“ 6.1. Невидим свят и свети сили 

Легенда за „седемте етажа на света“: „Тоз свят нали, седем етажа, у седем 
етажа се има Пейгамбери. И долу са тъй..“ (23, с. 125). 

6.1.1. За седемизмерността на светото духовно издигане по стълбата на- 
горе: „Когато отиде Мохамед на гости на Аллах скочи със седем неща със стъл- 
бата горе и после със дюшек злато отиде до Аллаха, ама пак не го видя...“ (23, 
с. 117). : 

6.1.2. Невидим свят след смъртта („оня свят“); 

„На оня свят всички хора, които са умрели, щели да тръгнат от гробовете си 
на свършека на света. Не се знае кога ще бъде за това не се говори... На седем 
места ще има разпити и ако знаеш — продължаваш.“ (10, с. 68). 

6.2. Видим свят. За седемизмерността на свещенодействието, тайнството — 
общение на Човека със Светата сила, „отбелязана“ чрез обредите: 

6.2.1. За сакралната жертва (курбанът), когато се прави за групи хора: „Може 
и седем души да се съберат, да направят орташки курбан.. животното първо се 
дели на седем.“ (11, с. 17) или когато се прави за отделен човек, но той е много 
болен: „Ако едно дете заеква, събират парчета език (от курбана) от седем места и 
му дават да яде.“ (4, с. 37). 

6.2.2. За нарушено равновесие (липса на дъжд - неплодородие) се прави Мо- 
литва за дъжд (Яамур дуасъ). В един от вариантите на обреда: „камъните (за 
молитвата) се броят седем дена“ и след това се хвърлят във водата за предиз- 
викване на дъжд (9, с. 21) или крайната цел на обреда е възстановяване на равно- 
весието. 

Така във видимия свят (в обреда) чрез седемизмерното „събиране--разда- 
ване“ се осъществява хармонията Човек - Хора - Свят или всъщност единение- 
то. 


21 Сакралността на други числа може да е предмет на друго изследване. 

7. Свещени книги 


От „седемте етажа на света“ Пейгамберите (светиите) „командват“ тоз свяг 
(видимият земен свят) „чрез“ свещените книги: „Те са четири книги? , големи. 
От тях командват тоз свят: Теврат — арменците са; Зебур — евреите; Инджил — 
българите са там, християните; Коран Керим — нас. То е мюсюлманско вече. 
Теврат и Зебур не държат мюсюлманско, само Коран Керим... те другите пей- 
гамбери сюнет? няма, дето рязано.“ (23, с. 125). 

7.1. Написаното от свещената книга пази от всяко зло: 

„Амайлия“ се прави само от най-древните, най-силните текстове на Корана. 
Хартията на Корана се дели на четири. Взимаш само една четвърт, не целия 
лист. Завиваш го със седем ката мушама или найлон — да го пази от мръсно, 
защото с Корана се забранява да ходиш на мръсно, в клозет или другаде... Може 
да се слага на гърдите, в джоб, на скрито да е — инак е срамно. Пази от всичко — 
от куршум, от дявол, от беда.“ (12, с. 57). 

7.2. За свещеното писано и неписано на алевите: 

(Алеви): „Ние си имаме друг китап. Четем го един път в годината, кога ко- 
лиме курбана“ (на текето на Али баба в с. Брош, Хасковско, правят сбор на 
Касъм, ноември, и там колят курбана) — (6, с. 1). 

(Мохамеданин): „Къзълбашите не са учени. Имат много различни легенди... 
Четели иляхи — някакви религиозни песни, но не знам какви. Правили хаккЪ 
(кръг) и се люлеели наляво-надясно като патките..“ (11, с. 84). 

7.3. Молитвата към свещената книга - Молитвата към господ. 

„Ако тръгнеш на дълъг път, по работа, бисмиллях да кажеш за успех, молба 
към Корана, към Аллах за покровителство.“ (11, с. 85). 

7.4. Със свещеното писание посветените (ходжа или друг свят човек леку- 
ват хората: 

7.4.1. Обикновено ходжата прави Хамайлия (вж. с. 17). 

7.4.2. „..В Дъждовница починали четиринадесет-петнадесет момичета навед- 
нъж. Селото се събрало и решило да търси помощ. Намерили и докарали един 
седемдесетгодишен човек, който обиколил цялото село веднъж. Такъв човек е 
„караянък“. Той изгонил болестта от селото. Този човек бил само един в цяла 
България. Обикалял селото, като носел със себе си само Корана.“ (4, с. 37). Така 
силата на светия човек + силата на свещената книга лекува. 

8. Сакрална йерархия 

Светите сили са йерархични помежду си по отношение на най-висшата сила 
Бог. Тя е най-свята и затова даже не трябва да се назовава. „Пътят“ нагоре към 
Божествената невидима сила е „пътяг“ на безгреховността = правед- 
ността - светостта. Светите сили са посредници и помощници на най-висшата 
света сила, която управлява „света“ и човека като неотделна част от него. 


22 Свещените книги „се изпращат“ от Господа на пейгамберите, чрез които достигат до хората; напр. книга- 
та Зебур е била изпратена на Давуд пейгамбер, Теврат — на Муса пейгамбер, Инджил — на Исус, Библията — на 
християните. 

23 Сюнёт — мюсюлманското обредно обрязване на малките момчета. 

24 Амайлия или хамайлйя е вид муска, в която има част от Свещеното Писание Корана. 


177 


8.1. Още на земята („видим свят“) някои хора с добрите си безгреховни дела 
„се превръщат“ в свети хора. 

8.1.1. Евлия — „учен човек, който е много близо до Аллаха, .. бил с особени 
сили... евлия ставали само такива хора, много крайно честни.., трудолюбиви и 
просто нито са били в някои лоши отношения с други хора.“ (24, с. 72). 

8.1.2. Хаджии — „Имало една жена от нашия край. Ходела в Мека на хаджи- 
лък и такива дълги ръце имала, че люлеела детето си оттам. Такива хора и сега 
има, но ние не ги знаем.“ (10, с. 77). 

8.2. Свети хора между „видимия“ и „невидимия“ свят са например баба, 
евдал, деде — те не са вече между живите „се Божи хора помощници на господ“ 
(8, с. 50). 

8.3. Божи помощници и посредници („невидим“ свят). 

8.3.1. Меляке — „..е като ангел, пази те. Мелякето получава заповеди от Аллах 
за дъжд и градушка.“ 

Когато човек умре и „се пренася“ на онзи свят „виждал двете ангелчета, кои- 
то го разпитват... те се казват Мюнкюр и Некйр и го питат: „Кой ти е Господа? 
Кой ти е пророка? Ако не може да отговори... идва един глух ангел, Ифрит Сема. 
Той носи топуз с много остри игли. Ако е много грешен умрелия, го удря с топу- 
за по главата. Този разпит продължава до свършека на света. Колкото грехове 
имаш — не си вярвал..., лъгал си, крал си — ангелът те наказва.“ (9, с. 55). 

8.3.2. За „старите“ и „новите“ пейгамбери (пророци) - “Пейгамбер са по- 
особени хора, те от Бога пращат хората, че да отиват право в път.. Най-напред е 
имало Пейгамбери, защото хората отивали на огъня, напраили нещо, на добитъ- 
ка. И Бога праща Пейгамбер, той казва: „Не тъй, ще отивате в тоз път, за Бога 
път, само Бога ще вярвате. Да не вярвате в добитък, огьн или луна, нали 
имаше...“ (7, с. 115). 

За йерархията на пейгамберите: „Много са помощниците на Господа. Триде- 
се и трима са по корански. Най-близък му бил Ибрахим.. След Ибрахима най- 
важен... идва Мохамед Алей Селям. А след Мохамеда идва Идрис.“ (15, с. 65). 

8.4. Господ или Аллах. 

Алллах: „го знаят като едър и снажен, с дълга бяла брада — до пояса със зе- 
лена мантия... Не се вижда от хората. Той нито яде, нито пие. Никой не знае къде 
е. Лицето му никога не се вижда, само фигурата. На тия, които отиват в Мека — 
там им се показва.“ (15, с. 67). 

За Господ не трябва да се приказва: „Господ е един, но неговото място ни- 
кой не знае. Ако някой каже, че е виждал Господ, „на него се пишат големи гре- 
хове... Всичко е създадено от господа — и земята, и небето, но той е невидим. Той 
няма нито баща, нито деца; нито е раждал, нито е роден. За него не трябва да се 
приказва... Който говори за Господа, остава без вяра; който не мисли за него — 
остава без акъл.“ (10, с. 66). 

9. Ще има ли „край“? (За края на света) 

„Аллах има много помощници. Ама най-страшен е „Исрафил“. Той има една 
голяма тръба. Ако само веднъж изсвири с нея, по земята няма да остане жив 
нито един човек, нито едно животно. Само чака знак от Господа, та да изсвири. 
Но краят на света няма да дойде скоро. В двехилядната година няма да има по- 
топ. Ще има потоп, когато всички хора по земята напълно „се изверят“, спрат 

да вярват. Но още има достатъчно хора, които вярват. Тогава и Иса ще дойде на 
земята, ще се ожени, ще има деца. Хората тогава ще са една вяра, ще се делят 
само на вярващи и невярващи.* (5, с. 55). 

Така чрез вярата в Светата сила разделението по „силите на някой“ хора 
трябва да се обединят в едно цяло, защото иначе би настъпил краят на света“. 
Даже хора от различни вери и краища трябва да са толерантни и добри помежду 
си, за да се съхрани човешкият живот и светът. Тази своеобразна толерантност и 
търпимост откриваме във народната вяра и знание на изповядващите исляма в 
България. Почитането на светостта обединява хората, населяващи една земя, не- 
зависимо от регионални, религиозни или други различия. А който е на земята, е 
грешен, колкото и да е добър. Само след смъртта, физическата смърт, извърше- 
ните добри и светли дела могат да „издигнат“ човека по „стълбата“ нагоре към 
небето, Светата сила, Господ. Силата, която „движи“ света, е навсякъде, тя е не- 
видима. Силата е като една монета с две страни — тъмна и светла. Добрите, све- 
тите дела на Човека „отключват“ добрата, светлата страна на монетата. Не слу- 
чайно думите "свят (космос, земен свят) и свяг (свещен, сакрален) звучат в една 
вибрация. 

